ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ትምህርቲ፡ "ፈተና እናተፈተንኩ ኣብ ሓያል ቃንዛ ሕርሲ ነይረ" 11 ሰነ 2019 ምንጪ ስእሊ, Ilu Abba Bor Zone communication office መግለጺ ስእሊ, ኣልማዝ ደረሰ ኣብ ሆስፒታል እናተፈተነት ጓል 21 ዓመት ፋጡማ፡30 ደቒቕ ድሕሪ ሕርሳ ኣልማዝ ድማ ድሕሪ ሓደ ሰዓት ናይ ካልኣይ ደረጃ መልቀቒ ፈተና ከም ዝወሰዳ ንቢቢሲ ተዛሪበን። ተቐማጢት ኣብ ምዕራብ ኢትዮጵያ እትርከብ ከተማ መቱ ዝኾነት ተማሃሪት ኣልማዝ፡ ቅድሚ ሕርሳ ፈተና ክትወስድ እኳ ትጽቢት እንተነበራ፡ ብሰንኪ ናይ ምስልምና ጾም ሮሞዳን እቲ ፈተና ክናዋሕ ተገዲዱ። ሰኑይ፡ ቁሩብ ቅድሚ'ቲ ፈተና ዝጅምረሉ ሰዓት ሕርሲ ተታሒዛ። "ፈተና ክወስድ እሸባሸብ ስለዝነበርኩ፡ ብዙሕ ኣይተጻዓርኩን" ክትብል ንቢቢሲ ኣፋን ኦሮሞ ተዛሪባ። ናይ እንግሊዝኛ፡ ኣምሓርኛን ቁጽርን ፈተናታት ኣብቲ ትእለየሉ ዘላ ካርል መቱ ሆስፒታል ኮይና ወሲዳቶ። 1400 ተማሃሮ ዩኒቨርስቲ ባህርዳር ካብ ቀጽሪ ተባሪሮም ፋጡማ ሳኒ ዝተበሃለት ተመሃሪት ድማ፡ ኣብ ክልል ኣምሓራ ከተማ ደሴ ካብ እትወልድ ድሕሪ ሓደ ሰዓት ሃገራዊ መጠቓለሊ ፈተና ተፈቲና። ቅድሚ ሰዓት ንቃንዛ ሕርሲ ተፀዊራ ፈተናታት ስነህይወትን ሲቪክስን ተፈቲና፡ ድሕሪ ቀትሪ ምስ ወለደት ኣብ ሆስፒታል ኮይና ነቲ ካልእ ፈተና ወሲዳ።"ፈተና እናተፈተንኩ ኣብ ሓያል ቃንዛ ሕርሲ ነይረ። ናብ ፈተና ቅድሚ ምእታወይ ብቕሩብ የሕመኒ ስለዝነበረ፡ ቃንዛ ሕርሲ ኣይመሰለንን። ስለዝኾነ ድማ ብዘለኒ ዓቕሚ ክልቲኦም ፈተናታት ሰሪሐ ንክወፅእ ፈቲነ" ኢላ። ነቲ ፈላማይ ፈተና ብምትብባዕ ፈተንቲ ንሕርሲ ተፃዊራ ምስ ወድአት ናይ ድሕሪ ሰዓት ጉዕዞ ናብ ሆስፒታል ደሴ ከም ዝኾነ ትዛረብ። ኣብ ሆስፒታል ኣትያ ድሕሪ ምውላዳ'ውን ኣብ ውሽጢ ናይ ፍርቂ ሰዓት ኣፈላላይ፡ ሓራስ ኮይና ባይሎጅን ኬሚስትርን ኣብቲ ሆስፒታል ተፈቲና። ምንጪ ስእሊ, Ilu Abba Bor Zone communication office መግለጺ ስእሊ, ብፓሊስ እናተሓለወት ኣብ ሆስፒታል ፈተናኣ ዝወሰደት ኣደ ተማሃሪት ኣልማዝ ብወገና ነፍሰ-ጾር ኮይና ትምህርታ ክትከታተል ብዙሕ ዘጸገማ ከም ዘይነበረ ብምግላጽ፡ "ነቲ ፈተና ንምውሳድ ንዝቕጽል ዓመት ክትጽበ ኣይደለኹን" ትብል። ብዓል ቤታ ኣቶ ታደሰ ቱሉ ብወገኑ፡ ፈተናኣ ኣብቲ ሆስፒታል ኮይና ክትፍተኖ ነቲ ቤት ትምህርቲ ከም ዘእመኖ ንቢቢሲ ተዛሪቡ። ድሕሪ'ቲ ፈተና፡ ናብ ዩኒቨርሲቲ ክትኣቱ ዝሕግዛ ናይ ክልተ ዓመት መዳላዊ ኮርስ ክትወስድ ትዳሎ ኣላ። እታ ኣብ ክልል ኣምሓራ ዝሓረሰት ፋጡማ "ድሕሪ ሰዓት እውን ፈተና ነይሩና እዩ፤ ስለዘይኸኣልኩ ግና ፖሊስን ኣተሓበበርትን ናብ ሆስፒታል መፅዮም ፈቲኖምኒ" ክትብል ንቢቢሲ ተዛሪባ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 7 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
